section_heading: Povijest
paragraph_text: Međutim, kriminologija svoje ime prvi put dobiva tek u 19. stoljeću. Naime, pojam kriminologije prvi put je upotrijebio francuski antropologa Paul Topinard u njegovom djelu "Antropologija". Talijanski pravnik, jedan od začetnika talijanske antropološke škole, Raffaele Garofalo preuzima pojam kriminologije i svom djelu daje naziv "Kriminologija". U početku razvoja kriminologije njen glavni zadatak je bio izučavanje osobnosti delinkventa. Tek kasnije se počela više obraćati pažnja i na samo kazneno djelo. Ove dvije pojave izučavane su s različitih gledišta: biološkog, psihološkog, sociološkog i psihopatološkog što je dovelo do razvoja različitih kriminoloških disciplina kao što su: kriminalna antropologija, kriminalna psihologija, kriminalna biologija i druge.